b'\n_START_ARTICLE_\nVestjysk\n_START_PARAGRAPH_\nVestjysk er den jyske dialekt af dansk, der tales i Vestjylland og Syd\xc3\xb8stjylland syd for Horsens Fjord (se billede). Den er bl.a. kendetegnet ved, at den de fleste steder kun har \xc3\xa9t grammatisk k\xc3\xb8n i stedet for rigsm\xc3\xa5lets to k\xc3\xb8n, samt ved at man i stedet for den efterstillede bestemte artikel (katten/huset) bruger foranstillet bestemt artikel (\xc3\xa6 kat/\xc3\xa6 huws). Den er mindre udbredt end tidligere, men Vestjylland er fortsat et af de omr\xc3\xa5der hvor man nemmest st\xc3\xb8der p\xc3\xa5 dialekt. Den vestjyske variant af rigsdansk har ofte et kraftigt dialektalt pr\xc3\xa6g.'